ΠΑΝΕΠΙΣΤΗΜΙΑΚΟ ΝΟΣΟΚΟΜΕΙO ΠΑΤΡΩΝ

ΡΙΟΝ 26504

ΟΓΚΟΛΟΓΙΚΟ ΤΜΗΜΑ ΤΗΛ: 2613 603.535

ΧΑΡΑΛΑΜΠΟΣ Π. ΚΑΛΟΦΩΝΟΣ FΑX: 2610 994.645

ΚΑΘΗΓΗΤΗΣ ΠΑΘΟΛΟΓΙΑΣ - ΟΓΚΟΛΟΓΙΑΣ e-mail:kalofonos@upatras.gr

# ΔΕΛΤΙΟ ΤΥΠΟΥ

Το 17Ο Μετεκπαιδευτικό Συνέδριο**«ΕΞΕΛΙΞΕΙΣ ΣΤΗΝ ΟΓΚΟΛΟΓΙΑ»**, πουδιοργανώνεται από το Ινστιτούτο Μοριακής Ιατρικής και Βιοϊατρικής Έρευνας σε συνεργασία με το Ογκολογικό Τμήμα του Πανεπιστημιακού Νοσοκομείου Πατρών και τον τομέα Κοινοτικής Νοσηλευτικής και Πρωτοβάθμιας Φροντίδας Υγείας του Εθνικού Συνδέσμου Νοσηλευτών Ελλάδας, θα πραγματοποιηθεί στο Συνεδριακό και Πολιτιστικό Κέντρο του Πανεπιστημίου Πατρών στις **13 και 14 Δεκεμβρίου, 2019** .

Η θεματολογία του Συνεδρίου επιλέχθηκε από την Επιστημονική Επιτροπή με βασικό κριτήριο την κάλυψη των επιστημονικών αναγκών των ιατρών, των νοσηλευτών και άλλων επιστημόνων που εμπλέκονται στην αντιμετώπιση του ογκολογικού ασθενούς, στο πλαίσιο της συνεχιζόμενης εκπαίδευσης και ενημέρωσης.

Για το Συνέδριο έχουν προγραμματισθεί 3 συνεδρίες με εισηγήσεις, 10 στρογγυλά τραπέζια, 10 διαλέξεις προσκεκλημένων ομιλητών και 1 διαδραστικό φροντιστήριο.

Τα θέματα που θα αναπτυχθούν είναι :

* Η **τεχνητή νοημοσύνη** και οι εφαρμογές της στην Ιατρική
* Καρκίνος πνεύμονα
* Καρκίνος παχέος εντέρου
* Βιοδείκτες και καρκίνος
* Ανοσοθεραπεία και καρκίνος
* Καρκίνος ανώτερου γαστρεντερικού
* Αντιμετώπιση επιπλοκών αντινεοπλασματικών θεραπειών
* Καρκίνος ουροποιητικού
* Νέα φάρμακα στην Ογκολογία
* Μεταφραστική έρευνα στην Ογκολογία

Το επιστημονικό πρόγραμμα του Συνεδρίου θα αρχίσει την Παρασκευή 13 Δεκεμβρίου ώρα 09:00 πμ και θα ολοκληρωθεί το Σάββατο 14 Δεκεμβρίου στις 21:00 μμ.

Παράλληλα θα διεξαχθεί Νοσηλευτικό Συνέδριο το Σάββατο 14 Δεκεμβρίου από 09:30 πμ. έως 14:30 μμ.

Στόχος του Συνεδρίου είναι η ενημέρωση και η αντικειμενική παρουσίαση των ουσιαστικών εξελίξεων στην Ογκολογία, που επιβάλλουν την εξατομικευμένη αντιμετώπιση του ασθενούς από τους ιατρούς και τους άλλους επιστήμονες στο χώρο της υγείας.

Η εναρκτήρια τελετή έχει προγραμματισθεί για την Παρασκευή 13 Δεκεμβρίου, ώρα 20:00 μμ.

Η είσοδος και η εγγραφή είναι **δωρεάν**.

Στους συμμετέχοντες θα χορηγηθεί Πιστοποιητικό Παρακολούθησης και θα χορηγηθούν **16 μόρια** **«Συνεχιζόμενης Ιατρικής Εκπαίδευσης (CME-CPD)»** σύμφωνα με τα κριτήρια **EACCME-UEMS.**

Ο Πρόεδρος της Επιστημονικής Επιτροπής

Χαράλαμπος Καλόφωνος

Καθηγητής Παθολογικής Ογκολογίας

Ιατρικό Τμήμα Πανεπιστημίου Πατρών